Den Vest-Sjællandske Avis, 1837-08-15
Fra Palermo har den neapolitanske Regjering faaet mere beroligende Efterretninger, og ligeledes fra det øvrige Sicilien. Cholera er ganske ophørt i den sidste Stad og Alt vender tilbage til den gamle Orden. Saaledes skrives der i det Mindste fra Hovedstaden, selv. Man var aldeles uforberedt paa at tage imod denne slemme Gjæst og man havde desuden en umaadelig Skræk for den. Dette maatte altsaa nødvendigviis foraarsage mange urolige og forvirrende Optrin; men forklarer alligevel ikke tilfulde Anledningen til de mange Bevægelser af Tropperne. Regjeringen tier, og de Breve, som komme fra Sicilien, give heller ingen Oplysning. Derimod har man i de offentlige Blade under Overskrift: Sicilien, et Stykke, som nok fortjener at anføres." Man maa ikke glemme, at Øen Sicilien i overmaade mange Forhold er aldeles forskjellig fra det italienske Fastland. Formedelst dens isolerede Beliggenhed have de Franske ingensinde saaledes hersket der, som i Jtalien, men den var derimod et Tilflugtsted for Hoffet, der kom til at staae under en meget følelig engelsk Jndflydelse. En særdeles aristocratisk Forfatning, for endeel efter engelsk Mønster, blev givet Sicilien paa Grundlaget, af den gamle, men kom ikke til Udførelse, da Ferdinand i 1815 atter vendte tilbage til Neapel. Senere da begge Lande, baade Neapel og Sicilien, bleve forenede til eet Rige, indførtes Napoleons Lovgivning og hans Forvaltnings Former paa Sicilien. Herimod har nu dannet sig en Opposition, der er at betragte under fire Titler, som national, administrativ, liberal og aristocratisk. National, fordi Sicilianerne ere vante til at ansee enhver Jtaliener som en Fremmed, fordi de ikke ville at deres Klostre skulle seculariseres til Fordeel for Neapel, og fordi de nodigen see, at deres Penge vandre til Fastlandet Administrativ, fordi den neapolitanske Lovgivning uden Overgang var for forskjellig fra den Tilstand, hvori man hidtil havde levet, og fordi man ikke vilde modtage, ei engang det Bedre, af Neapolitanernes Hænder. Desuden var det aldrig lykkedes for Regjeringen, at paatvinge Øen Tobaks-Regien og Conscriptionen. Det betegner just Sicilianernes Charakteer tydeligen, at de kastede Hundrede af Tobaksdaaser, og deriblandt af Sølv, paa Gaden, da hiin skulde indføres. Regjeringen gav herover efter. Liberal kan Oppositionen kaldes, naar franske Former uden videre eller vedvarende Garantie ikke er nok for den. Engellændernes lange Ophold paa Øen er ikke blevet uden en betydelig Jndflydelse paa Gemytterne, især i de større Stæder og imellem de mindre Godsbesiddere, af hvilke mange ere fremkomne derved, at Baronerne kunne befrie sig for en evig Rente ved at aftræde Grundstykker af deres Majorater til at betale med. Linien af Dampbaade har meget formeret Tallet paa Reisende til Sicilien, og Jndvaanerne føle ret vel, at Hovedgrunden, hvorfor de staae saameget tilbage for det øvrige Europa, bestaaer i Besværligheden af et aandeligt Samqvem med samme. Den aristocratiske Opposition endelig vil have Gjenoprettelsen af den Bentinckske Forfatning, og modsætter sig enhver Udvidelse af Statsmagten, selv da, naar denne vil afskaffe Misbrug, der ere aldeles uforenelige med den moralske Forbedring. Geistligheden understøtter denne Modstand, Denne Stand er hverken meget agtet, eller meget agtelsesværd, men riig, fast organiseret og understøttet af Rom. Af hvor forskjellig Art disse Oppositioner end synes at være, saa forene de sig dog alle i Had til Neapolitanerne. Sicilianeren er endnu mere isoleret end Jtalieneren paa det faste Land; han har endnu større Kraft til Had og Kjærlighed, endnu mere ubændig Stolthed og meere utæmmelige Lidenskaber. Kun Beboerne paa Sardinien overgaae ham maaskee heri. Han tænker, at naar Regjeringen anordner Alt, saa maa den ogsaa bestride Udgifterne til Alt. En national Hær gives ikke paa Øen. Kun to Jnfanterie-Regimenter blive nogenledes fuldtallige ved Presning og Hverving; og man kan forestille sig, af hvilke Slags Folk de maae bestaae, da Sicilianerne gjerne fører det Ordsprog i Munden, "Bedre at være Sviin, end Soldat."